open-index/open-wikipedia-markdown huggingface dataset:
گرو نانک گرپورب

**گرو نانک گرپورب** المعروف **گرو نانک جینتی** یا **گُرو نانک پرکاش اُتسو** ایک سکھی تہوار جو اکثر سکھ مناتے ہیں۔ یہ دن سکھ ہر سال پہلے گُرو ،بابا گُرو نانک کی ولادت کی مناسبت سے مناتے ہیں۔ یہ سکھ دھرم کا مقدس ترین تہوار ہے۔

سکھ دھرم کی تقریبات و تہوار ان کے دس گُروؤں کی سال گرہوں یا برسیوں کے گرد گھومتے ہیں۔ دس گُرو سکھ دھرم کی وہ مذہبی اولین قیادت تھی جس نے سکھ دھرم کے عقائد اور اصول و ضوابط کی تشکیل کی تھی۔ ان کی سالگرہوں کو گُرپورب کہا جاتا ہے۔ یہ تہواری دن اور مواقع سکھ دھرم میں مراسم و قبولیت دعا اور تقریبات جشن بپا کرنے کے ہوتے ہیں۔

سکھ دھرم کے بانی بابا گُرو نانک ، بیساکھی کے دن 5 اپریل 1469 عیسوی ( قدیمی انداز : 27 مارچ 1469ء) بمطابق یکم بیساکھ 1526 بکرمی کو رائے بھوئے دی تلونڈی موجودہ ضلع شیخوپورہ، پنجاب ، پاکستان جسے اب ننکانہ صاحب  کہا جاتا ہے، میں پیدا ہوئے۔ اس دن بھارت میں عام تعطیل ہوتی ہے۔

بھائی بالا کی متنازع جنم ساکھی کے مطابق بابا گُرو نانک ہندی قمری مہینے کاتک میں پُورن ماشی (پورے چاند کی رات) کو پیدا ہوئے تھے۔ اسی وجہ سے سکھ بابا گُرو نانک کا گُرپورب نومبر میں مناتے ہیں اور یہ اب سکھ رسومات و روایات کا جزو سرائیتی ہے۔

تاہم کچھ دانشوروں اور تنظیموں کا عقیدہ ہے کہ بابا گُرو نانک کی سالگرہ بیساکھ کو ہی منانے چاہیے، جو 2003ء میں سری اکال تخت کی جانب سے پاس کردہ نانا سکھی تقویم کے مطابق عیسوی تقویم میں 14 اپریل کا دن بنتا ہے۔ لیکن پھر بھی بہت سے لوگ اور تنظیمیں اسے اُسی روایتی پوُرن ماشی یا پُورنیما کے دن کاتک کے مہینے میں ہی مناتے ہیں۔ اصلی نانا سکھی تقویم میں یہی روایتی کاتک پُورنیما تہوار کا دن ہے جو بہت سے سکھ سنتوں کی خواہش و استدعا کے مطابق ہے۔

## تہوار
یہ تہوار اور اس کی تقریبات تمام سکھوں کے لیے عموماً یکساں ہی ہے؛ صرف بھجنوں میں کچھ فرق ہوتا ہے۔ تقریبات کا آغاز عموماً پربھات پھیریوں سے ہوتا ہے۔ پربھات پھیریاں صبح کی مناجات ہیں جن کا آغاز گردواروں میں ہوتا ہے اور پھر عمومی بھجن سب جگہوں پر گائے جاتے ہیں۔ ان تقاریب و رسوم کا آغاز عموماً سالگرہ سے دو دن پہلے گردواروں میں سکھ دھرم کی مقدس کتاب گُرو گرنتھ صاحب کے اکھنڈ پاٹھ (گرنتھ صاحب کی 48 گھنٹے کی مسلسل پڑھائی) سے ہوتا ہے۔

## حوالہ جات

زمرہ:بھارت میں مذہبی تہوار
زمرہ:سکھ تہوار
زمرہ:گرو نانک کے لیے یادگاریں
زمرہ:یوم ولادت
زمرہ:نومبر کی تقریبات
زمرہ:ویکی ڈیٹا سے مطابقت رکھنے والی مختصر تفصیل
زمرہ:رسومات
زمرہ:سکھ مت
کرغیزستان میں اسلام

**کرغیزستان** کی بھاری اکثریت مسلمان آبادی پر مشتمل ہے، 1998ء کی مردم شماری کے مطابق کرغیزستان کی کل آبادی کا 86.3% اسلام کے پیروکاروں پر مشتمل ہے اور ان کی اکثریت اہلسنت ہے۔ مسلمان پہلے پہل یہاں آٹھویں صدی عیسوی میں وارد ہوئے۔ کرغزستان میں زیادہ تر مسلمانوں نے اپنے مذہب کو ایک خاص انداز میں شامانیک قبیلے کے رواجوں کے مطابق ڈھال لیا ہے۔ھبطفدچچطبگتوءءوجوجوجوجے گتترعقمنبے ءالسلام

## اسلام کا تعارف
آٹھویں سے بارہویں صدی کے درمیان میں کرغیز قبائلیوں کو اسلام سے متعارف کرایا گیا۔ اسّی فیصد کرغیزستانی مسلمان ہیں۔ ان میں سے اکثریت حنفی فقہ سے منسلک ہے جو یہاں سترہویں صدی میں رائج ہوا۔ شہروں سے باہر اسلامی روایات مقامی ترک قبائلی روایات اور عقائد سے ملی ہوئی ہیں۔ بقیہ کرغیزستانی زیادہ تر روسی یا یوکرینی تقلیدی کنائس کے مسیحی ہیں۔ سوویت دور میں یہاں سرکاری لامذہبیت (دہریت) عائد تھی اور کرغیزستان کا آئین اب بھی حکومت میں دین کی مداخلت کو ممنوع قرار دیتا ہے۔ تاہم آزادی کے بعد اسلام معاشرتی اور سیاسی سطحوں پر بتدریج اہمیت حاصل کر رہا ہے۔ اس کے باوجود کچھ سیاسی اور معاشرتی گروہ اب بھی سوویت دور کی دہریت کے حامی ہیں۔

## اسلام اور ریاست
حالانکہ مذہب نے کرغیزستان کی سیاست میں خاص کردار ادا نہیں کیا ہے۔ اسلامی اقدار کے زیادہ روایتی عناصر کے باوجود ملکی آئین کو غیر مذہبی رکھا گیا ہے، اگرچہ آئین، ریاست کے کاروبار کے عمل میں کسی بھی نظریے یا مذہب کی مداخلت سے منع کرتا ہے، تاہم عوامی بڑھتی ہوئی تعداد نے اسلامی روایات کے فروغ کے لیے حمایت کا اظہار کرتی ہے۔ وسطی ایشیا کے دیگر حصوں میں، وسطی ایشیا کے آس پاس ایک انتہا پسند ایسے اسلامی انقلاب کی صلاحیت کے بارے میں تشویش پائی جاتی ہے جو ایران اور افغانستان کو اسلام کو براہ راست ریاست کی تشکیل کے لیے بنیاد مان غیر اسلامی آبادی کے خاتمے کے لیے متحد کر سکتی ہے۔

## موجودہ صورت حال
ریاست دو مسلم تہواروں کو سرکاری تعطیلات کے طور پر تسلیم کرتی ہے: عید الفطر (*Öröz Ayt*)، جو رمضان کے روزوں کے اختتام پر ہوتی ہے اور عید الاضحی (*Kurban Ayt*)، جو اپنے بیٹے کو قربان کرنے کے لیے تیار ابراہیم کی یاد میں کی جاتی ہے۔ حکومتی سطح پر کرسمس اور اس کے ساتھ ساتھ روایتی فارسیوں کا تہوار نوروز بھی مناتی ہے۔
فائل:E8034-Milyanfan-Mosque.JPG|ایک نئی دیہاتی مسجد ملینفن، صوبہ چوئی
فائل:Karakol-Dungan-Mosque-Minaret-3.jpg| ایک مینار ڈنگن مسجد قاراقول۔ کرغزستان میں ایک چھوٹی سی اقلیت، ڈنگن بھی مسلمانوں ہیں
فائل:E8080-Pervomayskoe-mosque.jpg|ایک نئی مسجد، یسیک-اتا ضلع


## مزید دیکھیے

* اسلام بلحاظ ملک

## حوالہ جات

زمرہ:کرغزستان میں اسلام
زمرہ:کرغیزستان میں مذہب
زمرہ:کرغیزستان
رکل پریت سنگھ کی فلمیں

**[[رکل پریت سنگھ]]** (پیدائش: 10 اکتوبر، 1990ء) جنوبی ہند کی فلم اداکارہ ہیں جو زیادہ تر تیلگو فلموں میں نظر آتی ہیں۔ انھوں نے کچھ ہندی، تمل اور کنڑا فلمیں بھی کی ہیں۔

## فلموں کی فہرست

## حوالہ جات
بھوماں باٹھ

**بھوماں [[باٹھ]]** ، گوجرانوالہ سے بائیس کلومیٹر مغرب کی جانب واقع ہے یہ گاؤں بہت پرانا ہے تقسیم پاکستان سے پہلے یہاں سکھوں کے گھر بھی موجود تھے لیکن آج ستر سال بعد بھی یہ تاریخی عمارتیں آج بھی آباد ہیں۔
 
یہاں پر لوگوں کا ذرائع معاش کھیتی باری ہے لیکن کچھ لوگ سرکاری ملازمت بھی کرتے ہیں۔

بھوماں باٹھ میں سات ایکڑ پر مشتمل گراؤنڈ بھی ہے جہاں پر کرکٹ، فٹ بال، والی بال کھیلا جاتا ہے۔
 
گاؤں میں دو سرکاری ایلمینٹری اسکول جبکہ تین پرائیوٹ "تعمیر ملت ، سن رائز اور سمارٹ سکالر ہائی اسکول " واقع ہیں جبکہ چھ جامع مساجد بھی ہیں۔

گاؤں کے لوگ بہت مہمان نواز ہیں اور محنتی ہیں۔ یہاں پر ایک کریم چاٹ اور دہی بھلوں کی دکان بھی ہے جس کو علاقے میں الگ مقام حاصل ہے اور لوگ دور دور سے آتے ہیں۔ یہاں باٹھ ، چیمہ ، 'سپرا' ،سید ،بیگ ،رحمانی ،کھوارہ ،موچی، تتلہ اور گجر برادریاں کثیر تعداد میں موجود ہیں۔ بھوماں باٹھ کا تھانہ علی پور چھٹہ ہے اور یونین کونسل بھوماں باٹھ گاؤں ہے اور ڈاکخانہ براستہ بوتالہ جھنڈا سنگھ ہے بھوماں باٹھ میں سب سے بڑی برداری چیمہ برداری ہے دوسرے نمبر پر باٹھ برداری اس کے علاوہ شیخ مہناس بٹ وڑائچ شاہ چھٹہ نائی موچی کمار ترکھان لوھار مسلی میراثی تتلہ کھورہ قصائی گجر میانے ماچھی بیگ درزی ملک کے علاوہ کرسچن برادری بھی کثیر تعداد میں پائی جاتی ہے

## حوالہ جات
https://www.politicpk.com/pp-62-gujranwala-area-map-candidates-and-result/

زمرہ:جغرافیہ پنجاب (پاکستان) کے نامکمل مضامین
زمرہ:ضلع گوجرانوالہ کی یونین کونسلیں
زمرہ:ضلع گوجرانوالہ کے آباد مقامات
زمرہ:ضلع گوجرانوالہ کے گاؤں
زمرہ:ویکی ڈیٹا سے مختلف مختصر وضاحت
تاریخ شاہی (احمد یادگار)

**تاریخ شاہی** یا **تاریخ سلاطین افاغنہ** مؤرخ احمد یادگار کی تالیف ہے جسے تاریخ ہندوستان میں مسلم عہدِ حکومت کے مستند ترین ذخیرہ ہائے تاریخ میں شمار کیا جاتا ہے۔

## تاریخ
چونکہ یہ تاریخ صرف سلاطین افاغنہ کے اَدوارِ حکومت کا اَحاطہ کرتی ہے لیکن سلطنت سور کے سلاطین (جن کی حکومت پندرہ سال سے زائد کے عرصہ پر محیط تھی) کے تذکرے میں شاہانِ سلطنت مغلیہ کا تذکرہ بھی اہم تھا، اِس لیے مصنف احمد یادگار نے مغلیہ سلطنت کے پہلے تین مغل شہنشاہوں کے حالات لکھنا مناسب سمجھا۔ یہ کتاب احمد یادگار نے بنگال کے کرانی خاندان کے آخری سلطان داؤد شاہ کرانی بن سلیمان شاہ (متوفی 12 جولائی 1576ء) کے حکم سے تصنیف کی تھی۔ مصنف کتابِ ہذا احمد یادگار کے متعلق تاریخی مواد یا سوانحی تفصیلات موجود نہیں، البتہ وہ بنگال کے سلطان  داؤد شاہ کرانی بن سلیمان شاہ (متوفی 12 جولائی 1576ء) کے دربار سے منسلک تھا۔ اِس سے معلوم ہوتا ہے کہ اُس کی وفات غالباً 1580ء کے بعد ہوئی ہوگی جبکہ اُس وقت جلال الدین اکبر مغل شہنشاہ کی حیثیت سے ہندوستان پر حکومت کر رہا تھا۔ داؤد شاہ کرانی بن سلیمان شاہ کی خواہش تھی کہ سلاطین افاغنہ کی ایک تاریخ اُسی طرز پر تحریر کی جائے جیسے کہ منہاج سراج جوزجانی (متوفی 1260ء) کی تاریخ  طبقات ناصری اور ضیاء الدین برنی (متوفی 1357ء) کی تاریخ فیروزشاہی لکھی گئی تھیں۔  مستشرق و مؤرخ ہنری بیوریج (متوفی 8 نومبر 1929ء)نے لکھا ہے کہ: ’’غالباً اِس کتاب کا اہم ترین وہ حصہ ہے جس میں مصنف بابر کی حکومت کے آخری دو سالوں کا حال بیان کیا گیا ہے، یوں یہ تاریخ تزکِ بابری، تاریخ فرشتہ اور ابو الفضل فیضی کے اکبر نامہ کے ضمیمہ کا کام دیتی ہے۔‘‘

## تفصیلات
تاریخ ہندوستان میں یہ کتاب اہم ترین ماخذ کی حیثیت کی حامل ہے۔ اِس کتاب میں مؤلف احمد یادگار نے ہندوستان کے افغان سلاطین اور مغل شہنشاہ ظہیر الدین محمد بابر (متوفی 26 دسمبر 1530ء) کے عہدِ حکومت کے آخری دو سالوں کے مفصل واقعات بیان کیے ہیں۔ کتابِ ہذا میں مصنف احمد یادگار نے سنین یا تواریخ کا زیادہ لحاظ نہیں رکھا۔ وہ ہر افغان بادشاہ کے دورِ حکومت کے آخر میں خیالی اور بعض اوقات بے سروپا کہانیاں بیان کرتا ہے تاکہ اُن کے عہدِ حکومت کی خشک اور بے روح واقعات پر مشتمل تاریخ میں کچھ جان پیدا ہوجائے۔ کئی مقامات پر  فارسی زبان میں اردو زبان کے بھی کچھ الفاظ استعمال کیے گئے ہیں۔

## جن سلاطین افاغنہ کا تفصیلاً تذکرہ کیا گیا

#### [[لودھی سلطنت]] کے سلاطین

*سلطان بہلول لودھی (855ھ- 894ھ/ 1451ء تا 1489ء)
*سلطان سکندر لودھی (894ھ- 923ھ/ 1489ء تا 1517ء)
*سلطان ابراہیم لودھی (923ھ- 932ھ/ 1517ء تا 1526ء)

#### سلاطین [[سلطنت سور]]

* سلطان شیر شاہ سوری (946ھ- 952ھ/ 17 مئی 1538ء تا 22 مئی 1545ء)
*سلطان اسلام شاہ سوری (952ھ- 960ھ/ 27 مئی 1545ء تا 22 نومبر 1554ء)
*سلطان فیروز شاہ سوری (960ھ- 960ھ/ نومبر 1554ء تا جنوری 1555ء)
*سلطان محمد عادل شاہ (960ھ/ 1555ء)

### شاہان [[سلطنت مغلیہ]]

* ظہیر الدین محمد بابر (21 اپریل 1526ء تا 26 دسمبر 1530ء)
*نصیرالدین ہمایوں (30 دسمبر 1530 تا 17 مئی 1538ء)
*جلال الدین اکبر (14 فروری 1556ء تا 1557ء)

## طباعت و اشاعت
تاریخ ہندوستان کے مستشرقین ہنری مئیرز ایلیٹ (متوفی 30 دسمبر 1853ء) اور جان ڈاؤسن (متوفی 23 اگست 1881ء) نے ہندوستان کی تاریخ، اس کے اپنے مؤرخین کی زبانی کی پانچویں جلد میں شائع کیا۔

## مزید دیکھیے

*احمد یادگار 

*ہندوستان کی تاریخ، اس کے اپنے مؤرخین کی زبانی
*دہلی سلطنت کے حکمرانوں کی فہرست
*ابو الفضل فیضی

## حوالہ جات

زمرہ:سلطنت مغلیہ سے متعلق کتب
زمرہ:سولہویں صدی کی کتابیں
زمرہ:سولہویں صدی کی بھارتی کتابیں
ملینفن

**ملینفن** (کرغیز: Милянфан) کرغیزستان کا ایک آباد مقام جو صوبہ چوئی میں واقع ہے۔

## تفصیلات
ملینفن کی مجموعی آبادی 4,160 افراد پر مشتمل ہے اور 655 میٹر سطح سمندر سے بلندی پر واقع ہے۔

## مزید دیکھیے
* کرغیزستان
* کرغیزستان کے شہروں کی فہرست

## حوالہ جات

زمرہ:چوئی علاقہ کے آباد مقامات
زمرہ:کامنز زمرہ جس کا ربط ویکی ڈیٹا پر ہے
سنکیانگ میں مسلمان

چین کے مغربی سرحدی علاقے سنکیانگ میں آباد مسلمان ایغور اقلیتی برادری سے تعلق رکھنے والوں پر چین کی حکومت کی طرف سے ایک نئی پابندی کی گئی ہے، جس کے تحت اب ایغور مسلمان والدین اپنے نو زائدہ بچوں کے ایسے نام نہیں رکھ سکیں گے،جو حکام کے بقول، "انتہائی مذہبی" معنی رکھتے ہیں۔جن درجنوں ناموں کے رکھنے پر پابندی عائد کی گئی ہے اُن میں اسلام ، محمد ، صدام، مدینہ، مکہ،جہاد جیسے نام شامل ہیں۔مقامی حکومتوں کی جانب سے اِن ناموں کی تاحال باقاعدہ فہرست جاری نہیں کی گئی۔البتہ بیرون ملک مقیم یغور سرگرم کارکنان نے ’وائس آف امریکا‘ کو دستاویز فراہم کی ہیں، جن میں تقریباً 30 ناموں پر پابندی لگائی گئی ہے۔
تصغیر|مسلمان ناموں کی فہرست
## خلاف ورزی پہ سہولتوں پہ پابندی
اِن ضابطوں اور نئے قوانین، جو انٹرنیٹ پر گردش کر رہے ہیں، ایسے افراد جو اِن پابندیوں کی خلاف ورزی کرتے ہیں، انھیں مالک مکان کے طور پر اندراج کی سہولت نہیں دی جائے گی، جس سے چین میں عام شہریوں کو سماجی سہولیات، صحت کی دیکھ بھال اور تعلیم تک رسائی فراہم ہوتی ہے۔
## رد عمل
### [[پاکستان]]
اِس بارے میں پاکستانی حکومت کی طرف سے تاحال کوئی رد عمل سامنے نہیں آیا ہے۔پاکستان کے چین کے ساتھ قریبی تعلقات ہیں اور اس سے قبل بھی سنکیانگ میں ایغور برداری سے تعلق رکھنے والوں پر عائد کی جانے پابندیوں کے بارے میں اسلام آباد کی طرف سے کسی طرح کے رد عمل کا اظہار نہیں کیا گیا۔تاہم اس بارے میں اسلام آباد میں عام لوگوں نے وائس آف امریکا سے گفتگو میں کہا کہ چین کی طرف سے اس طرح کی پابندی دانشمندانہ اقدام نہیں ہے۔
### [//en.wikipedia.org/wiki/Uyghurs ایغور مسلمان]
مقامی ایغور برداری کے سرگرم کارکنوں کا کہنا ہے کہ سنکیانگ میں بسنے والے پرامن لوگ ہیں، اُن کے بقول چینی حکومت کی طرف سے عائد کی جانے والی پابندیاں اُن کی مشکلات میں اضافے کا سبب بن رہی ہیں۔ یغور آبادی کی شکایات میں اضافہ ہو رہا ہے اور یہ عائد کی گئی تازہ ترین پابندی ہے۔
### تجزیہ کار
تجزیہ کاروں کا کہنا ہے کہ مسلمانوں کے خلاف اپنایا جانے والا سخت گیر انداز نہ صرف سنکیانگ میں مخالفانہ سوچ کو بڑھاوا دیتا ہے، بلکہ ملک بھر میں نسلی بنیادوں پر نفرت پیدا کرنے کا بھی موجب بھی بنتا ہے۔

## چین کی حکومت کا موقف
چین کی حکومت کا یہ موقف رہاہے کہ سنکیانگ میں [//en.wikipedia.org/wiki/Turkistan_Islamic_Party ایسٹ ترکستان اسلامک موومنٹ] سے وابستہ شدت پسند اس خطے میں بے امنی میں ملوث ہیں اور سنکیانگ میں لیے جانے والے اِس تازہ ترین اقدام کا مقصد مذہبی شدت پسندی پھیلنے پر کنٹرول کرنا ہے۔

## بیرونی روابط

1۔Sophie Richardson: China Bans Many Muslim Baby Names in Xinjiang a

## حوالہ جات

1۔ سنکیانگ میں کئی مسلمان نام رکھنے پر پابندی عائد اخذ شدہ بتاریخ 23 نومبر 2018

2۔ 25The Guardian ,https://www.theguardian.com/world/2017/apr/25/china-bans-religious-names-for-muslims-babies-in-xinjiang اپریل 2017

3۔ China Bans &#x27;Extreme&#x27; Islamic Baby Names Among Xinjiang&#x27;s Uyghurs اخذ شدہ بتاریخ 23 نومبر 2018

زمرہ:چینی قانون
زمرہ:نام رکھنے پر تنازعات
بروس لی - دی فائٹر

***بروس لی - دی فائٹر*** (***بروس لی*** کے نام سے بھی جانی جاتی ہے) 2015ء میں جاری ہونے والی ایک بھارتی تیلگو زبان کی ہنگامہ خیز فلم ہے۔ اس فلم کو سرینو ویتلا نے ہدایت دی۔ اس فلم کے مرکزی ستارے رام چرن اور رکل پریت سنگھ ہیں۔ کریتی کھربندا، ارن وجے اور براہما نندم دوسرے اہم کرداروں میں ہیں۔ اس فلم کو ڈی وی وی ڈنایا نے ڈی وی وی انٹرٹینمنٹ کے بینر تلے پروڈیوس کیا۔ کونا وینکٹ اور گوپی موہن نے فلم کی کہانی اور ڈائیلاگ لکھے، ہدایت دینے کے ساتھ ساتھ سرینو ویتلا نے فلم کی منظر نویسی بھی کی۔ ایس تھمن نے فلم کا میوزک کمپوز کیا۔ منوج پرمہمسا نے فلم کی سنیما گرافی سنبھالی۔ فلم اسی عنوان سے 2016ء میں ہندی زبان میں ڈب کی گئی اور 18 مارچ، 2016ء کو ہندی ٹیلی ویژن چینل زی سنیما پر پریمیئر ہوا۔ یہ فلم تمل زبان میں *بروس لی 2 - دی فائٹر* کے عنوان کے ساتھ ڈب کی گئی۔ ملیالم زبان میں بھی یہ فلم اسی عنوان کے ساتھ ڈب کی گئی۔ اس فلم نے درمیانی اور منفی درجہ کے تجزئے حاصل کیے اور باکس آفس پر کم تقسیم کاری شیئر کے ساتھ کمائی کرنے میں ناکام رہی۔ یہ فلم 2018ء میں بنگالی زبان میں راجا چندا کی طرف سے دوبارہ (ری میک) *بیپرویا* کے عنوان کے ساتھ بنائی گئی۔

## اشاعت
ڈی وی وی ڈنایا نے فلم کو دسہرہ کے موقع پر 15 اکتوبر، 2015ء کو مہیش بابو کی فلم *[[برہموتسوم]]* اور ننداموری بالا کرشنا کی بطور اداکار 99ویں فلم *[[ڈکٹیٹر (فلم)|ڈکٹیٹر]]* کے ساتھ جاری کرنے کا سوچا تھا۔ فلم کے بیرون ملک اشاعت کے حقوق گریٹ انڈیا فلمز نے جولائی 2015ء کے درمیان میں خرید لیے تھے۔ فلم کے اصلی اور ہندی ڈب ورژن کے ٹیلی ویژن براڈکاسٹنگ حقوق زی ٹی وی نے خریدے۔ فلم کے اصلی ورژن کا پریمیئر زی سنیمالو اور ہندی ڈب ورژن کا پریمیئر زی سنیما پر ہوا۔ زی میوزک نے فلم کے گانوں کی مارکیٹنگ کے حقوق خریدے۔ 8 ستمبر، 2015ء کو ڈی وی وی ڈنایا نے یہ اعلان کیا کہ فلم کو 16 اکتوبر، 2015ء کو جاری کیا جائے گا۔ فلم میں کچھ ہنگامی منظروں کی وجہ سے سینٹرل بورڈ آف فلم سرٹیفیکیشن نے فلم کو "یو" (U) سرٹیفیکیٹ کی بجائے "یو/اے" (U/A) سے پاس کیا۔

### تجزئے
فلم کو شائقین کی طرف سے درمیانی اور منفی درجہ کے تجزئے ملے۔

## حوالہ جات

## بیرونی روابط
* 

زمرہ:2010ء کی دہائی کی تیلگو  زبان کی فلمیں
زمرہ:2015ء کی فلمیں
زمرہ:انتقام سے متعلق بھارتی فلمیں
زمرہ:بنکاک میں عکس بند فلمیں
زمرہ:بھارتی ایکشن فلمیں
زمرہ:بھارتی فلمیں
زمرہ:تیلگو زبان کی فلمیں
زمرہ:مصالحہ فلمیں
زمرہ:ہسپانیہ میں عکس بند فلمیں
زمرہ:ہندی میں ڈب شدہ تیلگو زبان کی فلمیں
زمرہ:2015ء کی مزاحیہ فلمیں
زمرہ:تھمن ایس کی مرتب کردہ موسیقی پر مشتمل فلمیں
زمرہ:2014ء کی فلمیں
زمرہ:اداکاروں کے بارے میں فلمیں
زمرہ:غیر قانونی منشیات کی تجارت کے بارے میں فلمیں
زمرہ:راموجی فلم سٹی میں علس بند فلمیں
شیر بنگلہ نگر

**شیر بنگلہ نگر** (بنگالی: শেরে বাংলা নগর) بنگلہ دیش  کا ایک آباد مقام  جو ڈھاکہ ضلع میں واقع ہے۔

## مزید دیکھیے
* بنگلہ دیش
* بنگلہ دیش کے شہروں کی فہرست

## حوالہ جات

زمرہ:ویکی ڈیٹا سے مطابقت رکھنے والی مختصر تفصیل
عرفان کھوسٹ

**عرفان کھوسٹ **پاکستانی اداکار ، پروڈیوسر اور معروف کامیڈین ہیں۔ وہ ایک ڈراما سیریز اندھیرا اجالا میں اپنے مزاحیہ کردار حوالدار کرم داد  کے طور پرمشہور ہیں۔ س میں انھوں نے ایک پولیس اہلکار کا کردار بڑی خوش اسلوبی سے نبھایا۔ ااس کے علاوہ  ان کو اسٹیج کامیڈین کے طور پر بھی پہچانا جاتا ہے۔ ان کو  ان کی 1985 کی ایک فلم "ہم سے ہے زمانہ" میں مزاحیہ کردار کو سراہتے ہوئے   نگار  ایوارڈ سے نوازا گیا۔ اس کے علاوہ ایک فلم "ڈائریکٹ حوالدار" میں بھی وہ اہم کردار نبھا چکے ہیں۔

## ذاتی زندگی
عرفان  اوکاڑہ, پنجاب میں پیدا ہوئے. وہایک قابل ذکر ٹی وی کے ڈائریکٹر اور اداکار سرمد سلطان کھوسٹ کے والد ہیں۔

وہ ایک مشہور کامیڈین مرحوم سلطان کھوسٹ کے بیٹے ہیں۔ ان کے والد 50ء کی دہائی کے مشہور ریڈیو اور فلم آرٹسٹ اور کامیڈین  تھے۔ 

## فلمو گرافی

### فلمیں

### ٹیلی ویژن

* *اندھیرا اجالا*
* *کوٹھی نمبر 156*
* *آشیانہ*
* *رنگیل پور*
* *سمندر*
* *فریب*
* *سچ گپ*
* *اشک*
* *قدوسی صاحب کی بیوہ*
* *عون  زارا*
* *عشق عبادت*
* *کیسے تم سے کہوں *
* پریت نہ کریو کوئی
* *صدقے تمھارے *
* سمی
* مہرباں
* *باغی*
* *شاید*
* *نور العین*
* *آخری اسٹیشن*
* بیلا پور کی ڈائن

### پروڈیوسر

* آؤ کہانی بنتے ہیں- ٹی وی 2011
* پیا نام کا دیا- ٹی وی 2007
* شاشلک ایکسٹرا ہاٹ
* کلموہی
* *مجھے اپنے نام و نشاں ملے*

## حوالہ جات

## بیرونی روابط

* 

* عرفان Khoosat میں ٹی وی ہے۔com.پی

زمرہ:بقید حیات شخصیات
زمرہ:نگار اعزاز جیتنے والی شخصیات
زمرہ:پاکستانی اداکاروں کے نامکمل مضامین
زمرہ:پاکستانی مزاح کار
زمرہ:پاکستانی مرد فلمی اداکار
زمرہ:پاکستانی ٹیلی وژن پروڈیوسرز
زمرہ:لاہوری شخصیات
زمرہ:اردو سنیما میں مرد اداکار
زمرہ:1946ء کی پیدائشیں
زمرہ:پنجابی شخصیات
زمرہ:پنجابی سنیما کے مرد اداکار
زمرہ:پاکستانی ریڈیو شخصیات
زمرہ:پاکستانی ٹیلی ویژن اداکار
زمرہ:پاکستانی ٹیلی ویژن ہدایت کار
پینارائے وجئے ین

**پینارائی وجیَن**  (پیدائش 24 مئی 1945ء) ایک بھارتی سیاست دان جو 25 مئی 2016ء سے ریاست کیرل کے وزیر اعلیٰ ہیں۔

وہ بھارت کی کمیونسٹ پارٹی (مارکسی) کے پولٹ بیورو کے رکن ہیں۔ وہ لمبے عرصے سے سی پی آئی (ایم) کی کیرلا ریاستی کمیٹی کے، سنہ 1998ء سے سنہ 2015ء تک سیکریٹری بھی تھے۔ انھوں نے سنہ 1996ء سے سنہ 1998ء تک کیرلا کی حکومت میں وزیر برائے الیکٹرک پاور اور کوآپریٹوز کے طور پر بھی کام کیا۔ پینارائی وجاین نے سنہ 2016ء کے کیرلا مجلسِ قانون ساز کے انتخابات میں سی پی آئی (ایم) کے امیدوار کے طور پر دھرمڈم حلقے سے حصہ لیا اور کامیاب رہے۔ انھیں بھارتیہ کمیونسٹ پارٹی اور بھارتیہ مارکسوادی کمیونسٹ پارٹی کے اتحاد لیفٹ ڈیموکریٹک فرنٹ کا لیڈر چنا گیا اور وہ کیرلا کے بارہویں وزیر اعلیٰ بن گئے۔

## ابتدائی زندگی اور تعلیم
پینارائی وجین 24 مئی 1954ء کو ایک غریب خاندان میں ملبار ضلع (موجودہ ضلع کنور) کے گاؤں پینارائی میں پیدا ہوئے اور وہ منڈایل کورن اور کلیانی کے سب سے چھوٹے بیٹے تھے۔ ان کے چودہ بہن بھائی تھے جن میں سے صرف تین ہی زندہ رہے۔ اسکول کی تعلیم مکمل کرنے کے بعد انھوں نے کھڈی کے کپڑے بُننے والے کا کام کیا اور بعد میں انھوں نے گورنمنٹ برینن کالج، تلشیری سے ایک کورس کیا۔ بالآخر انھوں نے اسی کالج سے ڈگری کورس مکمل کر لیا۔

## نجی زندگی
پینارائی وجین کملا وجین سے شادی کے بندھن میں بندھے ہوئے ہیں اور ان کے دو بچے ہیں: وینا اور ویویک۔ ان کی زوجہ ایک سبکدوش شدہ معلمہ ہیں۔ ان کا فرزند ابو ظبی میں ”ایچ ایس بی سی بینک“ میں کام کرتا ہے اور بیٹی بنگلور، بھارت میں ہے، جہاں وہ ایک ویب اسٹارٹ اپ چلاتی ہے۔ ان کا خاندان تروواننتاپورم میں واقع وزیر اعلیٰ کی سرکاری رہائش گاہ میں رہائش پزیر ہے۔

## حوالہ جات

زمرہ:1944ء کی پیدائشیں
زمرہ:بقید حیات شخصیات
زمرہ:کیرلا قانون ساز اسمبلی کے ارکان
زمرہ:کیرلا کے وزرائے اعلیٰ
زمرہ:ملیالی سیاست دان
زمرہ:کامنز زمرہ جس کا ربط ویکی ڈیٹا پر ہے
زمرہ:ضلع کنور کی شخصیات
زمرہ:1945ء کی پیدائشیں
زمرہ:ویکی ڈیٹا سے مختلف مختصر وضاحت
زمرہ:بھارتی ملحدین
وا (جاپانی ثقافت)

**وا **  ایک جاپانی ثقافت کا تصور ہے جس کا لفظی ترجمہ عام طور پر "امن و آشتی" کے الفاظ کے ہم معنٰی سمجھا جاتا ہے۔ اس سے مراد کسی سماجی گروہ کے درمیان پر امن اتحاد اور یک گونگی کا ہونا ہے، جس میں ارکان امن و آشتی کے علم بردار سماجی گروہ کو اپنے ذاتی مفادات ترجیح دیتے ہیں۔ کنجی حروف / تحریری کردار  جاپان اور جاپانی کا ہم نام بھی ہے؛ جس سے ایک اصل تصویری نفرت انگیز وا کو تحریرًا بدلنے سے معنے یوں بنتے ہیں:  "بونے/سر خم کرنے والے لوگ"

*وا * جاپانی سماج کے لیے گویا جزوِ لا ینفیک متصور کیا گیا ہے اور یہ روایتی جاپانی خاندانی اقدار سے ماخوذ کیا گیا ہے۔ وہ افراد جو *وا * کے تصور کو در کنار کرتے ہیں تا کہ ذاتی مقاصد کا حصول ممکن ہو سکے، انھیں راہ راست پر سیدھے طور پر یا بالواسطہ، کسی بالائی عہدے دار کی ڈانٹ یا ان کے خاندان یا ہم کاروں کی خاموش ناراضی سے پھر سے لایا جاتا ہے۔ جاپانی سماج میں سیڑھی جیسا ڈھانچا موجود ہے، جو بنیادی طور پر *وا * کے تسلسل کو یقینی بناتا ہے۔ پارٹی کے نقطۂ نظر سے عوامی عدم اتفاق کو عمومًا برادری میں امن و آشتی بنائے رکھنے کے عظیم تر مقصد کے تحت دبا دیا جاتا ہے۔ 

جاپانی کاروباری ادارہ جات میں کام کی جگہ پر *وا* کی حوصلہ افزائی کی جاتی ہے، جس میں ملازمین کو عمومًا زندگی بھر کا کریئر فراہم کیا جاتا ہے تا کہ ان میں اپنے ہم کاروں اور اپنی کمپنی سے مضبوط وابستگی قائم ہو سکے۔ انعامات اور بونس عمومًا افراد کی بجائے گروہوں کو دیا جاتا ہے، تا کہ گروہی اتحاد کے تصور کو مزید آگے بڑھایا جا سکے۔ 

*وا* 23ویں عالمی اسکاؤٹ جمبوری کا ایک اہم موضوع رہا تھا، جو جاپان میں 2015ء کے گرمائی موسم میں منعقد ہوئی تھی۔

## مزید دیکھیے
* امن و آشتی والا سماج

## حوالہ جات

زمرہ:جاپانی ثقافت
زمرہ:جاپانی الفاظ اور جملے
مہارانی مہیندر کور

مہارانی مہیندر کور جنھیں احتراماً راج ماں بھی کہا جاتا ہے۔ مہیندر کور 14 ستمبر 1922 کو سماج اور جمہوریت تحریک کے بانی سر ہرچند سنگھ جیجی کے ہاں ضلع سنگرور کے ایک دور دراز اور پسماندہ گاؤں پنڈ کڑل میں پیدا ہوئیں۔ ان کی والدہ کا نام مہتاب کور تھا۔ آپ کے والدین ایک کھاتے پیتے خاندان سے تعلق رکھتے تھے اسی لیے انھوں نے مہارانی مہندر کور کو تعلیم حاصل کرنے کے لیے لاہور کے کوئین میری کالج میں داخلہ دلوایا۔
## خاندان
مہارانی مہیندر کور کی شادی 16 سال کی عمر میں ؁ 1938 عیسوی کو ہندوستان کی ایک ریاست پٹیالہ کے مہاراجا یادوندر سنگھ کے ساتھ ہوئی تھی۔ آپ کے دو بیٹے امریندر سنگھ وزیر اعلیٰ پنجاب، راجا مالوندر سنگھ اور دو بیٹیاں ہمندر کور اور رپندر کور ہیں۔ آپ کی بڑی بیٹی کی شادی کنور نٹور سنگھ کے ساتھ ہوئی، کنور نٹور سنگھ ہندوستان کے وزیر خارجہ رہے ہیں۔ آپ کا بڑا بیٹا کیپٹن امریندر سنگھ وزیر اعلی پنجاب اور آپ کی بہو مہارانی پر نیت کور مرکزی حکومت میں وزیر رہے ہیں۔

## سیاسی اور سماجی خدمات
تقسیم ہندوستان کے وقت بہت سے مہاجر پٹیالہ آئے تو مہارانی مہندر کور نے 1947 سے لے کر1949 تک ریاست پٹیالہ کی جانب سے مہاجرین کی دوبارہ آباد کاری کے لیے بنائے گئے منصوبوں کی نگرانی ذاتی دلچسپی لے کر کی۔ آپ 1953 سے لے کر 1966 تک چیئرپرسن سمال سیونگ بورڈ پیپسو پنجاب اور 1953سے لے کر 1970 میمبر نیشنل سیونگز سینٹرل ایڈوائیزری کمیٹی رہیں۔ اس کے علاوہ پنجاب سوشل ویلفیئر بورڈ کی چیئرپرسن 1957 سے 1960 تک اور چیئرپرسن نیشنل سیونگز ایڈوائیزری کمیٹی 1957 سے 1970 تک ہوتے ہوئے پنجاب اور مدھیہ پردیش کی انچارج رہیں۔ اسی طرح بہت سارے سماجی اداروں جن میں سینٹرل سوشل ویلفیئر بورڈ، بھارتی گرامین خواتین سنگھ،ایسوشیئیشن فار شوشل ہیلتھ،ورلڈ ایگریکلچر فیئر میموریال فارمرز ویلفیئر ٹرسٹ،انٹرنیشنل فیڈریشن جنیوا اور سینٹرل انسٹیچیوٹ ریسرچ اینڈ ٹریننگ ان پبلک کوآپریشن وغیرہ کی چیئرپرسن یا رکن رہی ہیں ۔ آپ 1964-1967,1978-1982 راجیہ سبھا کی رکن میمبر اور 1967 سے 1971 تک پٹیالہ سے لوک سبھا کی رکن رہی ہیں۔ آپ 1973 سے 1977 تک انڈین نیشنل کانگرس کی جنرل سیکٹری رہی ہیں اور پھر پارٹی چھوڑ کے جنتا دل میں شامل ہو گئی تھیں۔ اور پھر آپ کچھ عرصے کے لیے 1977 میں جنتا پارٹی کی جنرل سیکٹری بھی رہیں۔ اس وقت آپ پریزیڈینٹ ایسوسی ایشن فار سوشل ہیلتھ ان انڈیا اور سردار ولبھ بھائی پٹیل یادگار ٹرسٹ کی بھی میمبر تھیں۔

## وفات
25 جولائی 2017 کو 95 سال کی عمر میں دل کا دورہ پڑنے کی وجہ سے موت واقع ہو گئی۔

## حوالہ جات
https://pnb.m.wikipedia.org/wiki/مہارانی_مہندر_کور

زمرہ:1922ء کی پیدائشیں
زمرہ:2017ء کی وفیات
زمرہ:انڈین نیشنل کانگریس کے سیاست دان
زمرہ:پنجاب سے راجیہ سبھا کے ارکان
زمرہ:پنجابی شخصیات
زمرہ:پنجاب، بھارت سے لوک سبھا کے ارکان
زمرہ:پٹیالہ کی شخصیات
زمرہ:چوتھی لوک سبھا کے ارکان
زمرہ:ہماچل پردیش سے راجیہ سبھا کے ارکان
زمرہ:جنتا پارٹی کے سیاست دان
زمرہ:ملکہ مائیں
زمرہ:ویکی ڈیٹا سے مختلف مختصر وضاحت
زمرہ:پنجاب، بھارت سے انڈین نیشنل کانگریس کے سیاست دان
لچھمن سنگھ گل

**لچھمن سنگھ گِلّ**، 25 نومبر 1967 سے لے کر 23 اگست 1968 تکّ پنجاب کے وزیر اعلی رہے۔ ان کے کانگرس پارٹی کی حمایت سے پنجاب کی وزارت اعلی تک پہنچنے سے وزیر اعلی جسٹس گرنام سنگھ کی حکومت گر گئی تھی۔ انھوں نے ہی پنجاب کے دفاتر میں پانچ دن کا ہفتہ لاگو کیا تھا۔

## وزیر اعلی
پنجابی صوبہ بننے کے تین مہینے بعد فروری، 1967 میں، اسمبلی اور پارلیمینٹ کے انتخابات ہوئے جن میں اکالی دل نے 24.69% اور کانگرس نے 37.46% ووٹ حاصل کیے اور کانگرس کے 48, اکالی دل 26 (سنت فتح سنگھ 24, ماسٹر 2), سی. پی. آئی. 5, سی. پی. ایم. 3, جنسنگھ 9, پی. ایس. پی. 1, ایس. ایس. پی 3 اور آزاد 9 کامیاب ہوئے۔ 8 مارچ، 1967 کو پنجاب میں اکالی دل کی قیادت میں ایک مخلوط حکومت قائم ہو گئی۔ جسٹس گرنام سنگھ کی وزارت اعلی میں لچھمن سنگھ گلّ، رجندر سنگھ سپیرو، ڈاکٹر بلدیو پرکاش، پیارا رام دھینووالی پہلے وزیر بنے۔ اگرچہ پنجاب ، پنجابی بولی کا صوبہ بنا تھا مگر تاحال پنجابی ، پنجاب میں لاگو نہیں تھی۔ جنسنگھ (اب بھاجپا) پنجابی لاگوُ کرنے کے خلاف تھے۔ 23 مئی، 1967 کو ہرچرن سنگھ ہڈیارا اور ہزارا سنگھ گلّ نے پنجابی کو تجرباتی بنیادوں پر لاگوُ کرنے اور تعلیم کا ذریعہ بنانے کے سوال پر اکالی دل چھوڑنے کی دھمکی دی۔ 13 اگست، 1967 کو لچھمن سنگھ گلّ نے اعلان کیا کہ اگلے سیشن میں پنجابی کو دفتری بولی بنانے کے بارے میں بل پیش ہو گا۔ 4 نومبر، 1967 کو لچھمن سنگھ نے پھر اعلان کیا کہ یکم جنوری، 1968 تک پنجابی پوری طرح سرکاری سطح 'پر لاگوُ کر دی جائے گی۔ اسی طرح فتح سنگھ نے وی سی.پی.آئی. کے مخالف ایک بیان دیا اور یوں اکالیوں اور کمیونسٹوں میں ٹھن گئی۔ تیسری طرف لچھمن سنگھ گلّ کی وجہ سے ہی فتح سنگھ کا اکالی دل بنا تھا لیکن گرنام سنگھ، لچھمن سنگھ گلّ کے بات ماننے کے کیے تیار نہیں ہوتا تھا۔ آخر کار گلّ نے 16 اراکین کو ساتھ ملا کر 'جنتا پارٹی' بنا لی اور فتح سنگھ سے باغی ہو گیا۔ اور یوں مخلوط حکومت کے اراکین کی تعداد کم ہو گئی۔ 22 نومبر کو مخلوط حکومت مستعفی ہو گئی۔ ادھر کانگرس نے لچھمن سنگھ کی حمایت کرنے کا اعلان کر دیا۔ لچھمن سنگھ، وزارت بنانے میں کامیاب ہو گیا۔ گلّ نے 25 نومبر، 1967 کے دن وزارت اعلی کا حلف لے لیا۔
## خاص کام
* سنّ 1967 میں سرکاری اسکولوں کو کوٹھاری کمیشن کے گریڈ مل گئے۔ نجی اسکولوں کے اساتذہ کو بھی گریڈ
* پنجابی کو سرکاری زبان بنانے کا سہرا سردار لچھمن سنگھ گلّ کو جاتا ہے جنھوں نے کانگرس کی مدد سے یہ بلّ پاس کروایا۔
* پنجاب سرکار کے اہل کاروں کو کیندری پیٹرن ’اور مہنگائی الاؤنس دینے کا سہرا بھی سردار لچھمن سنگھ گلّ سرکار کو جاتا ہے۔
* گل صاحب نے کہا کہ جو گاؤں مٹی ڈاکے گا، سرکار اس کی پکی سڑک بنائے گی۔ اس طرح جہاں جدید ٹریفک لائیٹوں کی شروعات اس سرکار نے کی، وہیں دیہاتوں میں رابطہ سڑکوں کا جو جال آج پنجاب میں ہے وہ اسی کی دور اندیشی کا نتیجہ ہے۔

## حوالہ جات
https://pnb.m.wikipedia.org/wiki/لچھمن_سنگھ_گِل

زمرہ:1917ء کی پیدائشیں
زمرہ:1969ء کی وفیات
زمرہ:پنجابی شخصیات
زمرہ:پنجاب، بھارت کے وزرائے اعلیٰ
زمرہ:شرومنی اکالی دل کے سیاست دان
زمرہ:ویکی ڈیٹا سے مختلف مختصر وضاحت
دھرمڈم

**دھرمڈم** (ملیالم: ധർമ്മടം) بھارت کا ایک آباد مقام جو ضلع کنور میں واقع ہے۔

## تفصیلات
دھرمڈم کا رقبہ 10.68 مربع کلومیٹر ہے اور اس کی مجموعی آبادی 29,169 افراد پر مشتمل ہے۔

## مزید دیکھیے
* بھارت
* بھارت کے شہروں کی فہرست

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ضلع کنور کے مقامات
زمرہ:ویکی ڈیٹا سے مختلف مختصر وضاحت
زمرہ:کیرلا کے آباد مقامات
عزالدولہ عبدالرشید

**عزالدولہ عبد الرشید** غزنوی ابن سلطان محمود غزنوی (پیدائش: 1024ء— وفات: 1052ء) سلطنت غزنویہ کا نواں حکمران سلطان تھا جس نے 1049ء سے 1052ء تک حکومت کی۔

## سوانح
عبد الرشید کے متعلق مؤرخین کا اِختلاف ہے کہ اُس کا باپ کون تھا؟۔ محمد قاسم فرشتہ نے تحقیق سے لکھا ہے کہ وہ سلطان محمود غزنوی کا صلبی پانچواں فرزند تھا۔ وہ غزنی میں 1024ء میں اپنے والد سلطان محمود غزنوی کے دورِ حکومت میں پیدا ہوا۔

## عہد حکومت
سلطان مودود غزنوی نے عبد الرشید کو بست اور اسفرائن کے مابین ایک قلعہ میں قید کروا دیا تھا۔ بہاؤ الدولہ علی بن مسعود غزنوی کے بعد عبد الرزاق بن احمد حسن میمندی نے اثنائے سفر میں سلطان مودود غزنوی کے انتقال کی خبر سنی تو سیستان کی مہم کو ملتوی کرکے مگیاباد کی طرف روانہ ہوا۔ وہاں چند دِن قیام کرکے آخر 443ھ مطابق 1051ء میں میمندی نے خواجہ ابوالفضل، رشید بن التونتاش اور توستگین وغیرہ کے مشورے سے اور سلطان مودود غزنوی کی وصیت کے مطابق عبد الرشید کو قیدخانے سے نکال کر سلطان مقرر کر دیا۔ یہیں سے میمندی نے عبد الرشید اور دوسرے امرا کو ساتھ لیا اور غزنی کا سفر اختیار کیا۔ ابو الحسن نے جب عبد الرشید کی آمد کی خبر سنی تو وہ اِس قدر بدحواس اور خوفزدہ ہوا کہ بغیر کسی جنگ کے تاج و تخت چھوڑ کر بھاگ نکلا۔ عبد الرشید نے میدان خالی پایا اور کسی روک ٹوک کے بغیر ہی تخت نشیں ہوا اور حکمرانی کرنے لگا۔ عنانِ حکومت ہاتھ میں لیتے ہی سب سے پہلے عبد الرشید نے ابو الحسن کو گرفتار کر لیا اور اُسے وندیرود کے قلعہ میں قید کر دیا۔ اُس کے بعد اُس نے علی بن الربیع کو جس نے مکملاً ہندوستان پر قبضہ کررکھا تھا اور سلاطین غزنویہ کے سامنے آنا پسند نہ کرتا تھا، کو اپنے پاس بلالیا اور اطمینان دِلایا۔ علی بن الربیع کے معاملے کو اِس خوش اسلوبی سے نباہ کرکے عبد الرشید نے ہندوستان کی طرف توجہ کی اور توستگین کو سپہ سالار بنا کر ایک زبردست لشکر کے ساتھ لاہور کی طرف روانہ کیا۔

توستگین نے لاہور پہنچ کر نگرکوٹ کے قلعے کی جانب رخ کیا۔ پانچ چھ روز کے محاصرے کے بعد اُسے فتح کر لیا اور لاہور کو سلطنت غزنویہ کا حصہ بنالیا۔ عبد الرشید نے اِسی اثنا میں طغرل کو ایک بڑی فوج دے کر سیستان روانہ کیا۔ طغرل نے سیستان کو مکمل طور پر فتح کر لیا اور وہاں اپنے قدم جمالئے۔ اُس کی اتنی ہمت بڑھ گئی کہ اُس نے حکمرانی کے خواب دیکھتے ہوئے غزنی پر لشکرکشی کردی۔ عبد الرشید کو جب خبر ہوئی تو وہ مجبوراً قلعہ غزنی میں محبوس ہو گیا۔ طغرل نے قلعہ فتح کر لیا اور عبد الرشید سمیت خاندانِ غزنوی کے دیگر نو افراد کو قتل کروا دیا۔

## وفات
طغرل نے عبد الرشید کو قلعہ غزنی میں خاندان کے نو افراد کے سمیت 1052ء میں قتل کروایا۔ اُس وقت عبد الرشید کی عمر 27 یا 28 تھی۔

## حوالہ جات


زمرہ:صوبہ غزنی کی تاریخ
زمرہ:سلطنت غزنویہ
زمرہ:غزنوی حکمران
زمرہ:تاریخ وسطی ایشیا
زمرہ:تاریخ ایران
زمرہ:اسلامی فتوحات
کراچی چینی قونصل خانے پر حملہ، 2018ء

کراچی میں واقع چینی قونصل خانے پر 23 نومبر 2018ء کی صبح کو تین حملہ آوروں نے فائرنگ اور دستی بموں سے حملہ کیا۔ حملے میں 3 دہشت گردوں سمیت سات افراد مارے گئے، جب کہ قونصل خانے کا عملہ محفوظ رہا۔

## حملہ
کراچی کے علائقے کلفٹن میں واقع چینی قونصل خانے پر 23 نومبر 2018ء کی صبح کو 9 بج کر 30 پر تیں حملہ آوروں نے فائرنگ کر دی، حملہ کے بعد قونصل عمارت سے دھواں اٹھتے دیکھا گیا۔ حملہ آوروں نے سب سے پہلے وہاں قائم چیک پوسٹ پر فائرنگ کی اور دستی بم پھینکے۔ حملے کہ نتجے میں دو پولیس اہلکار، دو شہری جو ویزا کے معلومات لینے آئے اور تیں حملہ آور مارے گئے۔
حملے کی زمہ داری بلوچ علیحدگی پسند تنظیم بلوچ لبریشن آرمی نے قبول کی۔ سندھ رینجرز کے ترجماں نے دوپہر 12 بج کر 15 منٹ پر میڈیا سے گفتگو میں آپریشن مکمل ہونے کا اعلان کیا۔

## رد عمل
* : پاکستاں کے وزیر اعظم عمران خان نے حملے کو سی پیک کے خلاف سازش قرار دیتے ہوئے مذمت کی۔
* : بھارت کی وزارت خارجہ کی جانب سے ایک بیان جاری کیا گیا اور سانحہ کی مذمت کی گئی۔
* : چین نے قونصل خانہ پر حملے کی مذمت کرتے ہوئے، پاکستاں سے چینی شہریوں کے تحفظ کو یقینی بنانے کا مطالبہ کیا۔
* : پاکستاں میں جرمن سفیر مائیکل کوبلر نے حملے کی مذمت کی۔
* : امریکا کی جانب سے بھی شدید الفاظ میں مذمت کی گئی۔

## حوالہ جات

زمرہ:2018ء میں پاکستان میں دہشت گردی
زمرہ:2018ء میں پاکستان میں قتل
زمرہ:2018ء میں قتل عام
زمرہ:پاک چین تعلقات
زمرہ:تاریخ کراچی (1947ء–تاحال)
زمرہ:کراچی میں اکیسویں صدی
زمرہ:بین الاقوامی تعلقات میں 2018ء
زمرہ:2018ء میں دھماکے
زمرہ:پاکستان میں 2018ء میں قتل
چینی کونسل خانہ
زمرہ:کراچی میں دہشت گردی کے واقعات
زمرہ:پاکستانی سیاست میں 2018ء
زمرہ:پاکستان میں دہشت گردی کے واقعات
زمرہ:پاکستان میں 2018ء
زمرہ:سندھ
ازبکستان کی زبانیں

**ازبکستان کی زبانیں** ترک زبانیں کی شاخ ہیں۔ آئین ازبکستان کے مطابق جمہوری ازبکستان کی زبان ازبک زبان ہے۔ 

## ترک زبانیں
ازبک زبان ترک زبانیں کی ایک شاخ ہے جو اویغور زبان کے بہت قریب ہے دونوں ترک خاندان کی کال روک زبان کے تعلق رکھتی ہیں۔ ازبکستان کی سرکاری زبان صرف ازبک زبان ہے اور 1992ء سے یہ لاطینی حروفِ تہجی میں لکھی جا رہی ہے۔ 

کراکل پاک بھی ایک ترکی زبان کی شاخ ہے جو قازق زبان سے قریب ہے اور قراقل پاقستان میں بطور سرکاری زبان بولی جاتی ہے ۔ تقریباً نصف ملین اس زبان کو بولتے ہیں۔ تقریباً 800,000 سے زیادہ لوگ کزک زبان بولتے ہیں۔

1920ء کی دہائی سے قبل ازبک زبانوں کی تحریری شکل تورکی کہلاتی تھیں جنھیں اہل مغرب چاغتائی کہتے تھے اور یہ زبانیں خط نستعلیق میں لکھی جاتی تھیں۔ 1926ء میں لاطینی حرعف تہجی متعارف کروایا گیا اور متعدد بار اس کی اصلاح ہوئی۔ 1940ء میں سوویت نے سیریلک حروف تہجی کو متعارف کروایا اور سوویت اتحاد کے سقوط تک وہی زیر استعمال رہا۔ 1993ء میں ازبک زبان نے واپس لاطینی حروف تہجی اپنا لیا۔ 1996ء میں اس میں کچھ ترمیم کی گئی اور 2000ء سے اسکولوں میں پڑھائی جارہی ہے۔ اسکول، کالج اور یونیرسٹیوں میں صرف لاطینی حروف تہجی ہی پڑھائی جاتی ہے تاہم ازبکستان میں منسوخ سیریلیک رسم الخط بھی سرکاری طور پر مستعمل ہے۔ کچھ ٹی وی چینل بھی سیریلیک رسم الخط میں متون کو نشر کرتے ہیں۔ سیریلیک رسم الخط بزرگ نسل کے درمیان میں زیادہ مشہور ہے۔ 

## ہند یورپی زبانیں
حالانکہ روسی زبان کو آئینی طور پر سرکاری زبان کا درجہ حاصل نہیں ہے مگر یہ تمام میدانوں عام استعمال میں ہے، یہاں کہ سرکاری کاغذات میں بھی روسی زبان استعمال کی جاتی ہے۔ ازبک زبان کے ساتھ ساتھ روسی زبان کو بھی نوٹری کے دستاویزات میں زیر استعمال لانے کی اجازت ہے۔  روسی زبان عام بول کی چال کی زبان ہے۔ خصوصا شہروں میں اس کا استعمال عام ہے۔ یہاں تک کہ ملک میں ایک ملین ایسے لوگ ہیں جن کی مادری زبان روسی زبان ہے۔ 

تاجک زبان (فارسی زبان کی ایک شکل) بخارا اور سمرقند جیسے شہروں میں عام بولی جاتی ہے۔ یہاں تاجک لوگ سرکاری اعداد و شمار کے مطابق 1,5 ملین ہیں اور غیر سرکاری ڈاٹا کہتا ہے کہ ان کی تعداد 8 سے 11ملین ہے۔  تاجک زبان ان دو شہروں کے علاوہوادئ فرغانہ کے کاسانسای، چوست، ازبکستان، ریشتان، ازبکستان اور ساخ ضلع جیسے علاقوں میں بولی جاتی ہے۔ اس کے علاوہ آہنگران ضلع، دریائے سیحوں کے باغستان ضلع اور شہر سبز، قرشی اور کتاب ضلع میں بھی بولی جاتی ہے۔ ازبکستان کی تقریباً 10-15 فیصد آبادی تاجک زبان بولتی ہے۔ 

## قانون
ازبکستان کی شہریت حاصل کرنے کے لیے کسی خاص زبان کا آنا ضروری نہیں ہے۔ 

## حوالہ جات
نعیم هاشمی

**نعیم هاشمی** ایک پاکستانی فلم، ٹیلی ویژن اور اسٹیج اداکار، مصنف، شاعر، پروڈیوسر اور پاکستان میں ڈائریکٹر تھے۔ وہ 1940ء اور 1950ء کے دہائیوں میں ایک ھلنایک کے طور پر اپنی کرداروں کے لیے مشہور تھے، لیکن بعد میں انھوں نے 100 سے زائد فلموں میں کردار ادا کیا. 
## کیریئر اور میراث
فلم چاندنی چوک (1946ء) میں برطانوی بھارت میں فلم دنیا میں نعیم هاشمی کو پیش کیا گیا تھا. پاکستان میں ان کی پہلی فلم الزام (1953ء) تھی. اسلامی نبی محمد صلی اللہ علیہ وآلہ وسلم نے ان کی نعتیں یا دھنیں اور تعریف کی، اس نے انھیں بہت زیادہ عزت حاصل کی. ان کی پیشہ وارانہ کیریئر کا چوک آیا، جب انھوں نے نعت کے دل کی گرمی لگانے والے دھن لکھا، جب شاہ، ای مدینہ، یاسر ری کی والالی نے فلم نور الاسلام (1957ء) میں سلیم رضا اور زبیدہ خانم کی طرف سے گونگا. 1957ء میں رن ٹاپ سپر ہٹ اور 2015ء میں عوام کی طرف سے اب بھی سنا ہے۔ ان کی بہت سے فلمیں، جیسے ممنوع انقلاب کشمیر سماجی اور قومی مسائل پر تھیں. 27 اپریل، 1976ء کو وہ ذیابیطس اور اعلی خون کی چینی کی سطح پر مر گیا۔ ضدی (1973ء)، شریف بدمعاش (1975ء) فلم چترا تے شیرا 1976ء میں انتقال ہونے سے پہلے نعیم هاشمی کی کامیاب کامیاب فلموں میں سے ہیں۔ نعیم هاشمی کا بڑا بیٹا خاور نعیم هاشمی مشہور پاکستانی صحافی ہے اور اب پاکستان، لاہور میں بیورو ٹی وی کے بیورو ٹی وی کے طور پر. انھوں نے اخبار گروپ آف اخباروں میں 35 سال تک جیو نیوز چینل کے نیوز رپورٹر کے طور پر کام کیا اور پاکستان میں بیورو چیف، لاہور میں جیو نیوز کی خدمت کی. خاور نعیم هاشمی کو پاکستان کے صدر کی طرف سے 1989ء میں شاندار کارکردگی کا اعزاز انعام دیا گیا.

## اس میں دیکھے
لولی وڈ اداکاروں کی فہرست

## حوالہ جات

## بیرونی روابط

* 
* ورلڈ فلم (CITWF) کی ویب گاہ پر مکمل انڈیکس پر نعیم هاشمی کی فلمی علوم

زمرہ:1976ء کی وفیات
زمرہ:پاکستانی مرد فلمی اداکار
زمرہ:پاکستانی نعت خواں
زمرہ:پاکستانی اردو شعرا
زمرہ:پاکستانی غنائی شعرا
زمرہ:پاکستانی نغمہ نگار
زمرہ:1914ء کی پیدائشیں
زمرہ:پاکستانی مرد نغمہ نگار
سائبر منڈے

**سائبر منڈے**  مارکیٹنگ کی اصطلاح ہے جو تھینکس گیونگ ڈے امریکا سے اگلے سوموار کے لیے استعمال کی جاتی ہے۔ یہ اصطلاح کمپنیوں نے صارفین کو آن لائن خریداری کی طرف راغب کرنے کے لیے وضع کی ہے۔

## حوالہ جات

زمرہ:2000ء کے دہے میں وضع کردہ الفاظ
زمرہ:برقی تجارت
زمرہ:ریاستہائے متحدہ میں ای کامرس
زمرہ:غیر سرکاری رسوم
زمرہ:معاشیات کرسمس
امن و آشتی والا سماج

**امن و آشتی والا سماج**  چین میں زمانۂ قدیم سے جاری مستقبل کی اجتماعی فکر کا ایک اہم تصور رہا ہے۔

امن و آشتی والے سماج کا تصور قدیم میں کنفیوشس کے دور سے تعلق رکھتا ہے۔ اسی وجہ سے اس فلسفے کے کردار کو جدید کنفوشس مت کی ایک قسم کے طور دیکھا گیا ہے۔

جدید دور میں یہ تصور معتمد عمومی ہو جینتاؤ کی پہچان بننے والے سائنسی ترقی کے تصور کی کلیدی خصوصیات کی شکل بندی کا محرک رہا ہے جو وسط 2000ء کے دہے میں ابھر کر عام مشاہدے میں آئی تھی۔ اسی کو ہو–وین انتظامیہ نے دوبارہ 2005ء میں قومی عوامی کانگریس میں دوبارہ متعارف کروایا۔

اس فلسفے کے بارے میں یہ تسلیم کیا گیا ہے کہ یہ بڑھ رہی سماجی ناانصافی اور نابرابری کے راست جواب کے طور پر جو سرزمین چین کے سماج میں غیر نگراں کار معاشی ترقی کی وجہ سے پھیل چکا ہے، جس کی وجہ سے سماجی متنازع دیکھنے میں آیا ہے۔ اس وجہ سے انتظامی فلسفہ معاشی ترقی سے بڑھ کر مجموعی سماجی توازن اور امن و آشتی پر مرکوز ہوا ہے۔ معتدل خوشحال سماج کے ساتھ ساتھ یہ بر سر اقتدار کمیونسٹ پارٹی کے قومی مقاصد میں ایک بن چکا ہے۔

"امن و آشتی والے سماج" کا فروغ یہ ظاہر کرتا ہے کہ بر سر اقدار ہو جینتاؤ کا فلسفہ اپنے پیشروؤں سے انحراف کر چکا ہے۔
2011ء میں اپنی میعاد کے اختتام پر پو نے اس طرز فکر کو بین الاقوامی پیمانے پر وسعت دینے کی کوشش، جس کا مرکز بین الاقوامی امن اور باہمی تعاون تھا، جس کے بارے میں کہا گیا کہ اس سے "امن و آشتی والی دنیا" تک کی رسائی ممکن ہو سکتی ہے۔ اس کے بر عکس ہو جینتاؤ کے جانشین شی جن پنگ نے اس فلسفے کا استعمال شاذ و نادر ہی کیا، جو ان کے چینی خواب پر ترجیح دینے کی عکاسی کرتا ہے۔

## حوالہ جات

زمرہ:چینی کمیونسٹ پارٹی کا نظریہ
زمرہ:چینی معاشرہ
زمرہ:سیاسی حکیمات
زمرہ:مضامین جن میں آسان چینی زبان کا متن شامل ہے
زمرہ:ویکی ڈیٹا سے مطابقت رکھنے والی مختصر تفصیل
تاریخ فرشتہ

**تاریخ فرشتہ** ہندوستان کی عمومی کتب ہائے تواریخ میں سے ایک مشہور تاریخی کتاب ہے جس کے مصنف و مؤلف محمد قاسم فرشتہ (متوفی 1620ء) تھے۔
## تفصیلات متن
یہ تاریخ ہندوستان کی قدیمی تاریخ سے شروع ہوتی ہے اور اِس کے واقعات کا اختتام 1015ھ مطابق 1606ء پر ہوتا ہے۔ یہ تاریخ محمد قاسم فرشتہ نے ابراہیم عادل شاہ ثانی، سلطانِ بیجاپور (متوفی 1627ء) کے حکم سے لکھنی شروع کی اور 1015ھ مطابق 1606ء پر اِس تاریخ کے واقعات کا اِختتام ہوا۔ محمد قاسم فرشتہ نے اِسے گلشن ابراہیمی کا نام دیا مگر عوام میں یہ تاریخ فرشتہ کے نام سے مشہور ہوئی۔

## ماخذ کتب
محمد قاسم فرشتہ نے اِس تاریخ کے لیے 35 کتابوں سے واقعات اخذ کیے ہیں، اِن میں 25 کتابیں وہی ہیں جو طبقات اکبری کے ماخذ میں شامل ہیں اور اُن کے علاوہ 10 کتابیں یہ ہیں:
* ملحقات طبقات ناصری از شیخ عین الدین بیجاپوری
* تاریخ بناکتی (یہ عموماً غلطی سے تاریخ بنائے گیتی سمجھی جاتی ہے)
* سراج التواریخ از ملا محمد لاری
* تاریخ ملا احمد ٹھٹھوی
* حبیب السیر
* تاریخ حاجی محمد قندھاری
* فواید الفوائد
* خیرالمجالس
* خیرالعارفین
* طبقات اکبری از نظام الدین احمد

## طبقات
محمد قاسم فرشتہ نے اپنی تاریخ کو ایک مقدمہ، بارہ مقالہ جات اور ایک خاتمہ یعنی ضمیمہ پر تقسیم کیا ہے۔

مقدمہ میں راجگانِ ہنود، ہندوستان میں ظہورِ اسلام کی کیفیات پر تاریخ لکھی ہے۔ مقالہ اول میں سلاطین لاہور کا ذِکر ہے۔ مقالہ دوم میں دہلی سلطنت کے سلاطین کا تذکرہ ہے جو سلطان شہاب الدین غوری کی فتح شمالی ہند سے لے کر مغل شہنشاہ جلال الدین اکبر کی وفات تک کی تاریخ ہے۔ یہ تاریخ مجموعی طور پر1186ء سے 1605ء تک کی تاریخ کے مجموعی حالات و وَاقعات پر مبنی ہے۔ مقالہ سوم میں سلاطین دکن کا تذکرہ ہے اور اِس کے چھ روضات بنائے گئے ہیں۔ پہلے روضے میں سلاطین بہمنیہ کا تذکرہ، دوسرے روضے میں سلاطین بیجاپور ملقب بہ سلاطین عادل شاہی، تیسرے روضے میں سلاطین احمد نگر ملقب بہ سلاطین نظام شاہی، چوتھے روضہ میں سلاطین تلنگانہ ملقب بہ سلاطین قطب شاہی، پانچویں روضہ میں شاہانِ برار ملقب بہ سلاطین عمادشاہی، چھٹے روضہ میں شاہانِ بیدر محمد آباد ملقب بہ سلاطین بریدشاہی کا تذکرہ لکھا گیا ہے۔ مقالہ چہارم میں شاہانِ گجرات کی تاریخ مرقوم ہے۔ مقالہ پنجم میں شاہانِ مالوہ کا ذِکر کیا گیا ہے۔ مقالہ ششم میں سلاطین خاندیس کا تذکرہ ہے۔ مقالہ ہفتم میں سلاطین بنگال اور سلاطین جونپور کا تذکرہ لکھا گیا ہے۔ مقالہ ہشتم میں سلاطین ملتان کا تذکرہ ہے۔ مقالہ نہم میں سلاطین سندھ کا مفصل بیان موجود ہے۔ مقالہ دہم میں سلاطین کشمیر کا تذکرہ لکھا گیا ہے۔ مقالہ یازدہم میں راجگانِ مالابار اور پرتگیزیوں کا ہندوستان میں وَرود اور اُن کے احوال بیان کیے گئے ہیں۔ مقالہ دوازدہم میں ہندوستان کے مشائخ حضرات کے حالات و سوانح جمع کیے گئے ہیں۔

## اشاعت
اِس تاریخ کو پہلی بار ممبئی کے انگریز گورنر لارڈ الفنسٹن نے نہایت اہتمام کے ساتھ بڑی تقطیع کی دو ضخیم جلدوں پر 1832ء میں شائع کروایا۔ اِس کے بعد لکھنؤ سے مطبع منشی نول کشور نے اِس کے متعدد ایڈیشن شائع کیے جو 1864ء، 1865ء اور 1884ء میں شائع ہوئے۔
## تراجم
یہ کتاب فارسی زبان میں شائع ہوئی۔انگریزی زبان میں اِس کے بیشتر تراجم شائع ہوئے ہیں جن میں پہلا انگریزی ترجمہ 1868ء میں لندن سے شائع ہوا تھا۔ اردو زبان میں اس کے دو ترجمے شائع ہو چکے ہیں۔ پہلا ترجمہ 1309ھ میں لکھنؤ سے مطبع منشی نول کشور نے شائع کیا تھا۔ مولوی فدا علی طالب کا دوسرا ترجمہ حیدرآباد دکن سے 1932ء میں شائع ہوا۔

## مزید دیکھیے
* محمد قاسم فرشتہ
## حوالہ جات

زمرہ:سلطنت مغلیہ سے متعلق کتب
زمرہ:1606ء کی کتابیں
زمرہ:1600ء کی دہائی کی کتابیں
بھگت سنگھ دھنا

بھگت سنگھ دھنا جی جٹ ذات کے تھے۔ وہ راجپوتانہ (راجستھان) کے نزدیک ایک گاؤں دھواں پنڈ کے رہنے والے تھے۔ ان کی پیدائش 1473 بکرمی (سن 1415 عیسوی) کو ہوئی۔ ان کے ماں باپ بہت غریب تھے۔ دھنا جی کا بچپن تو کھیل کود میں گذر گیا اور جب جوان ہوئے تو ماں باپ نے مویشی چرانے پر لگا دیا۔

پیدائش: 1415 عیسوی

جائے پیدائش: پنڈ دھواں، راجپوتانہ (راجستھان)

پیشہ: کھیتی

عمر: 60 سال

بانی میں حصہ: 3 شبد، 2 راگوں میں

سوامی رامانند کے مشہور 12 شاگرداں میں سے ایک دھنا بھی سمجھے جاتے ہیں۔ راجستھان کے سنت شاعروں میں آپ کا نام بڑا اور معتبر ہے ، آپ عقیدت اور بھگتی کے مجسمہ مانے جاتے ہیں ۔ آپ کی پیدائش 1472کو (میکالف) کے مطابق دھوان یا دھوان پنڈ میں ہوئی تھی ۔ یہ گاؤں راجستھان کے ٹانک علاقے میں ہے ۔ آپ سیدھے سادھے کسان اور ربی بھگت تھے۔ بھائی گرداس جی لکھتے ہیں کہ باہمن پوجے دیو اور دھنا گائیں چرانے جائے۔

## من گھڑت کہانی

کسی کتاب میں بھگت دھنا کے بارے میں لکھی ہوئی ایک من گھڑت کہانی۔

بھگت دھنا جی جہاں مویشی چرانے جاتے تھے وہاں رستے میں ایک ٹھاکردوار ( مندر )تھا جس میں پتھر کی مورتیاں رکھی ہوئی تھیں۔ گاؤں کا برہمن ہر روز سویرے اور شام کو ان مورتیوں کی دیکھ بھال کرتا تھا۔ بھگت سنگھ جی نے ہمیشہ ہی اس پنڈت کو دیوتاؤں کی پوجا کرتے، گھنٹیاں بجاتے اور اشنان کرتے دیکھا تھا۔ بھگت دھنا جی کو علم ہونے لگا کہ وہ برہمن کیوں روزانہ ان مورتیوں کی پوجا کرتا ہے۔ اور اگر دیوتا دکھ دور کرتے ہیں تو وہ بھی ان کی پوجا کرے۔ کیونکہ ان کے گھر کی مفلسی کو دور کرنے کا یہ بہترین ذریعہ ہے۔ ایک دن بھگت دھنا جی سویرے سویرے ہی مندر جا پہنچے۔ اور وہاں برہمن کو پوجا کرتے پایا۔

جوں ہی برہمن کی پوجا ختم ہوئی ، بھگت دھنا جی نے ہاتھ جوڑ کر کہا؛ “ پنڈت جی ! یہ تو بتائیں کہ بھلا مورتی پوجنے سے آپ کو کیا نفع حاصل ہوتا ہے ؟”

پنڈت جی نے کہا ؛ دھنا ! ان کی پوجا کرنے سے سب مرادیں پوری ہوتی ہیں ، یہ بھگوان ہیں اور اگر خوش ہوجائیں تو جو مانگو ضرور ملتا ہے۔

دھنا جی: پنڈت جی ! مہربانی کر کے ایک دیوتا مجھے بھی دے دیں ، میں بھی ان کی پوجا کروں گا۔ جب یہ مجھ سے راضی ہو جائیں گے تو میں بھی کچھ مانگ لوں گا۔

پنڈت جی نے کہا : دھنا ! دیوتا تجھ سے خوش نہیں ہوں گے۔
بھگت دھنا جی نے پوچھا : پنڈت جی ! وہ کیوں ؟

برہمن نے کہا : بس کہہ دیا نا۔ ایک تو تم ذات کے جٹ ہو، دوسرا ان پڑھ ہو اور تیسری بات یہ کہ دیوتا مندر کے علاوہ نہ کہیں رہتے ہیں نہ خوش ہوتے ہیں۔ اس لیے تم اپنی صحف چھوڑو اور اپنی گائیوں کی ہی دیکھ بھال کرو۔ اس کے علاوہ بھی برہمن بہت سی ادھر اُدھر کی باتیں کر کے بھگت دھنا جی کو ٹالنے کی کوشش کی لیکن بھگت دھنا جی بھی اپنی ضد ہر اڑے رہے۔ پنڈت کو فکر ہوئی کہ وہ تو کمزور سا ہے کہیں دھنا اس کی پٹائی نہ کر دے۔

پنڈت نے زچ ہو کر کہا : اچھا دھنا ! اتنی ضد کر رہے ہو تو ایک دیوتا تمھیں دے ہی دیتے ہیں۔ یہ کہہ کر برہمن نے مندر میں فالتو پڑا ایک سالگرام اٹھا کر دے دیا اور پوجا کا طریقہ بھی بتا دیا۔

## حوالہ جات
ازبکستان میں اسلام

ازبکستان میں اسلام کو مرکزی حیثیت حاصل ہے اور یہ سب سے زیادہ اس مذہب کے ماننے وہاں رہتے ہیں۔ یہاں مذہب اسلام کے کئی فرقے آباد ہیں۔

## شماریات
تقریباً 90 فیصد آبادی مسلمان ہے۔  }} ان میں زیادہ تر سنی ہیں۔ ازبکستان کو وسط ایشیا میں مذہبی اور ثقافتی مرکز ہونے کا شرف حاصل ہے۔ 

ایک دوسرے تخمینہ کے مطابق مسلمان 79 فیصد ، روسی راسخ الاعتقاد کلیسیا 5 فیصد اور 16 فیصد دیگر مذاہب کے ماننے والے ہیں۔  تقریباً 93,000 یہود ازبکستان میں آباد ہیں۔

## تاریخ
### عہد وسطی
جدید ازبیک کے اجداد کو اسلام کا تعارف عرب قوم نے کروایا تھا جب وہ فتوحات ہرئے وسط ایشیا میں داخل ہوئے تھے۔ اولا اسلام ترکستان جنوبی علاقہ میں مضبوط ہوا پھر دھیرے دھیرے شمال کی جانب بڑھا۔ دولت سامانیہکے چند حوصلہ مند مبلغین کی محنت سے ترک میں اسلام کافی مقبول ہوا۔ 14ویں صدی میں امیر تیمور نے کئی مذہبی عماتریں بنوائیں جن میں مشہور بی بی خانم مسجد مسجد تبھی شامل ہے۔ انھوں نے احمد یسوی کی قبر ایک مزار بنوایا جو ان کا شاہکار ہے۔ احمد یسوی تصوف کے بہت بڑے بزرگ تھے۔ تیمور کے دربار میں عمر اقطا اسلامی خطاطی کے ماہر تھے، ان کو حکم ہوا تھا کہ وہ قرآن کو اتنے باریک حرفوں میں لکھیں کہ وہ ایک انگوٹھی میں سماجائے۔ ان کو پھر اتنے بڑے قرآن لکھنے کا حکم ہوا کہ اس کو اٹھانے کے لیے گاڑیوں کا سہارا لینا پڑے۔ ازبیک خان کے تبدیلی مذہب نے ازبک لوگوں کو کافی متاثر کیا اور بہت بڑی تعداد میں لوگ اسلام میں داخل ہوئے۔ ازبیگ خان نے احمد یسوی کے ایک مرید عبد الحمید کی تبلیغ پر اسلام قبول کیا۔ پھر انھوں نے طلائی اردو میں جم کر اسلام کی تبلغ کی اور وسط ایشیا میں مبلغین کے سفیر روانہ کیے۔
اسلام کے بڑے علما جنھوں نے تصنیف و تالیف کی دنیا میں لازوال اور لاثانی کارہائے نمایاں انجام دیے ہیں ان کا تعلق اس علاقہ سے رہا ہے۔ ان میں سب سے نمایاں محمد بن اسماعیل بخاری ہیں جن کی صحیح بخاری قرآن کے بعد سب سے صحیح کتاب مانی جاتی ہے اورحدیث کی سب سے معتبر کتاب ہے۔ ابو عیسیٰ محمد ترمذی اور ابو منصور ماتریدی بھی اسی علاقہ سے تعلق رکھتے ہیں سمرقند میں مسلم سائندانوں نے خوب نام کمایا۔

## روسی عہد

مفتی اعظم نے اپنی وسعت کے بقدربیرون ملک سیکڑوں وفود سے ملاقات کی اور کئی اسلامی رسالے شائع کیے۔ حالانکہ اسلامی تنظیموں پر حکومت کی سخت نظر رہتی تھی اور حکومت نے مذہب مخالف مہمیں بھی شروع کی تھیں، اسلام کے اثر کر کم کرنے کے لیے کئی اقدامات کیے گئے اور مساجد و مدارس مقفل کردیے گئے۔ ۔
## آزادی کے بعد
### 1990ء کی دہائی
1990ء کے اواخر میں سوویت کے خاتمے کے بعد سعودی عرب اور ترکی سے متعدد تبلیغی وفود ازبکستان میں آئے اور تصوف اور وہابیت کی تبلیغ کی ۔  ۔ 1992ء میں نامیغان نامی شہر میں سعودی یونیورسٹی سے پڑھکر آئے کچھ طالب علموں میں ایک سرکاری عمارت پر قبضہ کر لیا اور صدر کریمو سے مانگ کی کہ اسلام کو ریاست کا سرکاری مذہب ہونے کا اعلان کیا جائے اور ملک میں شرعی قانون نافذ کیا جائے۔ حالانکہ ان کا یہ منصوبہ کامیاب نہ ہو سکا اور حکومت نے ان پر غلبہ حاصل کر لیا۔ ان کا سرغنہ افغانستان فرار ہو گیا اور پھر پاکستان چلا گیا۔ اسے بعد میں اتحادی فوج نے شہادت دے دی۔ 1992ء اور 1993ء میں 50 مبلغین کو سعودے عرب سے بھگا دیا گیا۔ صوفی مبلغوں کو بھی تبلیغ سے منع کر دیا گیا۔ آزادی کے بعد ازبکستان میں اسلام کا احیا ہوا اور 1994ء کے ایک سروے میں یہ سامنے ہوا کہ لوگوں کی اسلام کے تئیں دلچسپی بڑی تیزی سے بڑھتی جارہی ہے۔
### 2000ء کی دہائی
حکومت نے حزب التحریر اور ترکی کے بدیع الزمان کے متبعین پر پابندی عائد کررکھی ہے۔ 

*

## حوالہ جات


زمرہ:ازبکستان میں مذہب
زمرہ:ایشیا میں اسلام
زمرہ:چھوٹے پیغام خانوں کا استعمال کرنے والے مضامین
کرغیزستان میں مذہب

تصغیر|ٹوکموکو میں ایک مسجد۔

اسلام کرغیزستان کا سب سے بڑا مذہب ہے، لیکن آئین مذہبی آزادی کی ضمانت دیتا ہے۔ کرغزستان ایک کثیر النسلی اور اسلام کے ساتھ کثیر مذہبی ملک ہے (بشمول اہل سنت، اہل تشیع)، بدھ مت، بہائیت، مسیحیت (بشمول روسی راسخ الاعتقاد اور کاتھولک کلیسیا)، یہودیت اور دیگر مذاہب سب ملک میں موجود ہے۔ سنی اسلام ملک کا سب سے بڑا مذہب ہے، سنیوں کی تعداد، کل آبادی کا 75-80% ہے۔
## اسلام

**کرغیزستان** کی بھاری اکثریت مسلمان آبادی پر مشتمل ہے، 1998ء کی مردم شماری کے مطابق کرغیزستان کی کل آبادی کا 86.3% اسلام کے پیروکاروں پر مشتمل ہے اور ان کی اکثریت اہلسنت ہے۔ آٹھویں سے بارہویں صدی کے درمیان میں کرغیز قبائلیوں کو اسلام سے متعارف کرایا گیا۔ اسّی فیصد کرغیزستانی مسلمان ہیں۔ ان میں سے اکثریت حنفی فقہ سے منسلک ہے جو یہاں سترہویں صدی میں رائج ہوا۔ شہروں سے باہر اسلامی روایات مقامی ترک قبائلی روایات اور عقائد سے ملی ہوئی ہیں۔ بقیہ کرغیزستانی زیادہ تر روسی یا یوکرینی تقلیدی کنائس کے مسیحی ہیں۔ سوویت دور میں یہاں سرکاری لامذہبیت (دہریت) عائد تھی اور کرغیزستان کا آئین اب بھی حکومت میں دین کی مداخلت کو ممنوع قرار دیتا ہے۔ تاہم آزادی کے بعد اسلام معاشرتی اور سیاسی سطحوں پر بتدریج اہمیت حاصل کر رہا ہے۔ اس کے باوجود کچھ سیاسی اور معاشرتی گروہ اب بھی سوویت دور کی دہریت کے حامی ہیں۔

حالانکہ مذہب نے کرغیزستان کی سیاست میں خاص کردار ادا نہیں کیا ہے۔ اسلامی اقدار کے زیادہ روایتی عناصر کے باوجود ملکی آئین کو غیر مذہبی رکھا گیا ہے، اگرچہ آئین، ریاست کے کاروبار کے عمل میں کسی بھی نظریے یا مذہب کی مداخلت سے منع کرتا ہے، تاہم عوامی بڑھتی ہوئی تعداد نے اسلامی روایات کے فروغ کے لیے حمایت کا اظہار کرتی ہے۔ وسطی ایشیا کے دیگر حصوں میں، وسطی ایشیا کے آس پاس ایک انتہا پسند ایسے اسلامی انقلاب کی صلاحیت کے بارے میں تشویش پائی جاتی ہے جو ایران اور افغانستان کو اسلام کو براہ راست ریاست کی تشکیل کے لیے بنیاد مان غیر اسلامی آبادی کے خاتمے کے لیے متحد کر سکتی ہے۔

## مزید دیکھیے
* کرغیزستان میں اسلام

## حوالہ جات

## مآچذ

* United States Bureau of Democracy, Human Rights and Labor. Kyrgyzstan: International Religious Freedom Report 2007۔ *This article incorporates text from this source, which is in the [[دائرہ عام]]۔*
* Forum 18 Religious Freedom Survey, Deceomber 2009

زمرہ:مذہبی آزادی بلحاظ ملک
زمرہ:کرغیزستان میں انسانی حقوق
زمرہ:کرغیزستان میں مذہب
زمرہ:کامنز زمرہ جس کا ربط ویکی ڈیٹا پر ہے
زمرہ:کرغیزستان